KOMMISSIONEN FOR DE EUROPÆISKE FÆLLESSKABER 
KOM(94) 30 endelig udg. 
Bruxelles, den 09.03.1994 
Forslag til 
RÅDETS FORORDNING (EF) 
om indførelse af en endelig antidumpingtold på importen af 
siliciumcarbid med oprindelse i Den Kinesiske Folkerepublik, Polen, 
Den Russiske Føderation og Ukraine 
"M-
(forelagt af Kommissionen) 
Begrundelse 
* Ved afgørelse 86/497/EØF godtog Kommissionen i oktober 1986 pristilsagn 
afgivet af eksportørerne i forbindelse med antidumpingproceduren 
vedrørende importen af siliciumcarbid med oprindelse i Norge, Den 
Kinesiske Folkerepublik, Polen og det tidligere Sovjetunionen. 
* I 1991 modtog Kommissionen en anmodning om fornyet undersøgelse af disse 
foranstaltninger i henhold til artikel 15 i grundforordningen (Rådets 
forordning (EØF) nr. 2423/88). Anmodningen blev indgivet af CEFIC (rådet 
for den europæiske kemiske industri), og Kommissionen offentliggjorde på 
grundlag heraf en meddelelse i De Europæiske Fællesskabers Tidende 
nr. C 279 af 26.10.1991 om indledning af en fornyet undersøgelse. 
* Det fremgik af den fornyede undersøgelse, at uanset gældende 
foranstaltninger indførtes siliciumcarbid med oprindelse i Kina, Polen, 
Rusland og Ukraine til dumpingpriser, og der forvoldtes fortsat skade 
for den pågældende erhvervsgren i Fællesskabet. 
* Det konstateredes, at der ikke fandt dumping sted eller forvoldtes skade 
som følge af importen fra Norge, og det fremgik, at gældende 
foranstaltningers ophør for så vidt angår de norske eksportører ikke 
ville give anledning til fornyet dumping og deraf følgende skade. 
* Hvad angår det tidligere Sovjetunionen, havde importen af siliciumcarbid 
i undersøgelsesperioden kun oprindelse i Rusland og Ukraine. Anti­
dumpingproceduren vedrørende de øvrige tidligere sovjetrepublikker 
afsluttes følgelig. 
* På baggrund af undersøgelsesresultaterne fastslås det, at det er i 
Fællesskabets interesse at træffe foranstaltninger i form af indførelse 
af antidumpingtold. 
Der foreslås følgende satser: 
Kina 52,6% 
Polen 8,3% 
Rusland 23,3% 
Ukraine 23,3% 
For Ruslands vedkommende indføres ovennævnte i form af en resttold, idet 
den eneste russiske eksportør sammen med den russiske regering har 
afgivet tilsagn, som Kommissionen anser for tilfredsstillende. 
* Det foreslås derfor, at Rådet indfører endelig antidumpingtold på 
importen af siliciumcarbid med oprindelse i Den Kinesiske Folkerepublik, 
Polen, Rusland og Ukraine. 
Forslag til 
RÅDETS FORORDNING (E¥) 
om indførelse af en endelig antidumpingtold på importen af 
siliciumcarbid med oprindelse i Den Kinesiske Folkerepublik, Polen, 
Den Russiske Føderation og Ukraine 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 2423/88 af 11. juli 1988 om beskyttelse mod 
dumpingimport eller subsidieret import fra lande, der ikke er medlemmer af Det Europæiske 
Økonomiske Fællesskab(1), særlig artikel 12, 14 og 15, 
efter forslag forelagt af Kommissionen efter konsultation i det rådgivende udvalg, og 
ud fra følgende betragtninger: 
A. PROCEDURE 
1) 1 oktober 1986 godtog Kommissionen ved afgørelse 86/497/EØF(2) pristilsagn afgivet af 
eksportørerne i Norge, Den Kinesiske Folkerepublik (i det følgende benævnt "Kina"), Polen og 
det tidligere USSR i forbindelse med antidumpingproceduren vedrørende importen af 
siliciumcarbid. Foranstaltningerne vedrørende Norge blev suspenderet ved Rådets 
forordning (EF) nr. 5/94 med virkning fra 1. januar 1994(3). 
(2) Efter offentliggørelsen i april 1991(4) af en meddelelse om det forestående ophør af de gældende 
foranstaltninger modtog Kommissionen en anmodning om en fornyet undersøgelse indgivet af 
Conseil Européen des Fédérations de l'Industrie Chimique (CEF1C) på vegne af producenter, 
der hævdes at tegne sig for en betydelig del af den samlede produktion af siliciumcarbid i 
Fællesskabet. 
Kommissionen offentliggjorde derefter en meddelelse i De Europæiske Fællesskabers Tidende(5) 
om indledning af en fornyet undersøgelse af de gældende antidumpingforanstaltninger. 
(3) Kommissionen underrettede de eksportører og importører, som den vidste var berørt af sagen, 
repræsentanter for eksportlandene samt de klagende fællesskabsproducenter og gav de direkte 
berørte parter lejlighed til at tilkendegive deres mening skriftligt og til at anmode om at blive 
hørt mundtligt. 
<D 
(2) 
(3) 
(4) 
(5) EFT nr. L 209 af 2.8 1988, s. I. 
EFT nr. L 287 af 10.10.1986, s. 25. 
EFTnr. L 3 af 5.1.1994, s. 1. 
EFT nr. C 100 af 17.4.1991, s. 17. 
EFTnr. C 279 af 26.10.1991, s. 11. 
(4) Alle de klagende fællesskabsproducenter besvarede spørgeskemaet og tilkendegav deres mening 
skriftligt. CEF1C anmodede om at blive hørt mundtligt af Kommissionen, hvilket blev imøde­
kommet. 
(5) Den polske eksportør, Intervis Co Ltd, Warszawa, besvarede spørgeskemaet og tilkendegav sin 
mening skriftligt. Nedennævnte norske eksportører besvarede kun spørgeskemaet med hensyn 
til de eksporttransaktioner, der var omfattet af de gældende foranstaltninger. Tre kinesiske 
sammenslutninger, China Minerals Import and Export Corporation, China Abrasives Export 
Corporation og China Metallurgical Import and Export Corporation, Jiangu Branch, som tegner 
sig for en mindre del af den samlede eksport af siliciumcarbid med oprindelse i Kina, besvarede 
spørgeskemaet. Tre tidligere sovjetiske eksportorganisationer fik tilsendt spørgeskemaer, men 
besvarede dem ikke. 
Den oprindelige undersøgelse omfattede hele det tidligere Sovjetunionen. Men af de oplysninger, 
Kommissionen har til rådighed, fremgår det, at den pågældende siliciumcarbid kun har 
oprindelse i Den Russiske Føderation (i det følgende benævnt "Rusland") og Ukraine, og denne 
fornyede undersøgelse er derfor begrænset til importen af siliciumcarbid med oprindelse i disse 
to lande fra det tidligere Sovjetunionen. 
(6) Fire importører besvarede spørgeskemaet. 
(7) Kommissionen indhentede og efterprøvede alle de oplysninger, den anså for nødvendige med 
henblik på at træffe en afgørelse og aflagde kontrolbesøg hos: 
- Klagende fællesskabsproducenter: 
- Pechiney Electrometallurgie, Frankrig 
- Elektroschmelzwerk Kempten GmbH, Tyskland 
- Samatec, Societâ Abrasivi e Materiali Ceramics S.A., Italien 
- Navarro SA, Spanien 
- Producenter/eksportører: 
- Arendal Smelteverk AS., Norge 
- Norton AS., Norge 
- Orkla-Exolon AS., Norge 
- Importører: 
- Frank und Schulte GmbH, Tyskland 
- Ferrocarbon GmbH, Tyskland 
- Referenceland: 
- Exolon ESK Company, Tonawanda, USA 
- Norton Company, Worchester, USA 
(8) Dumpingundersøgelsen omfattede perioden 1. juli 1990 - 30. juni 1991 (undersøgelsesperioden). 
(9) På grund af den komplicerede undersøgelse og omfanget af de indhentede oplysninger kunne 
undersøgelsen ikke afsluttes inden for den normale tidsfrist på et år som fastsat i artikel 7, 
stk. 9, litra a), i forordning (EØF) nr. 2423/88 (grundforordningen). 
B DEN PÅGÆLDENDE VARE OG SAMME VARE 
(10) Den vare, der er omfattet af klagen, og for hvilken der blev indledt en fornyet undersøgelse, er 
siliciumcarbid henhørende under KN-kode 2849 20 00. Det er samme vare som den, der var 
genstand for den tidligere undersøgelse, og for hvilken der blev godtaget pristilsagn. 
(11) Produktionsprocessen for siliciumcarbid er af en sådan art, at produktet automatisk omfatter en 
række forskellige kvaliteter siliciumcarbid. Disse kvaliteter kan opdeles i to hovedtyper, krystal­
lisk og metallurgist Det krystallinske materiale anvendes normalt, afhængigt af kvaliteten, i 
fremstillingen af slibeværktøj, slibesten, ildfaste produkter af høj kvalitet, keramiske produkter, 
plastmaterialer osv., hvorimod det metallurgiske materiale almindeligvis anvendes som sili­
ciumkilde i støberier og højovne. 
De forskellige kvaliteter betyder ikke de store forskelle i varens grundlæggende fysiske egen­
skaber, selv om der er forskelle i forbindelse med anvendelsen. 
Da begge hovedtyper fremstilles ved samme produktionsproces - den ene type kan ikke 
fremstilles uden den anden - og da det metallurgiske materiale teknisk set kan erstattes med det 
krystallinske, bør begge typer og deres forskellige kvaliteter anses for en og samme vare med 
henblik på denne procedure. 
(12) Det fremgik af undersøgelsen, at den vare, fællesskabsproducenterne fremstillede og solgte på 
markedet i Fællesskabet, er identisk med hensyn til særlige egenskaber med den siliciumcarbid, 
der importeredes fra de pågældende fem lande. Den bør derfor anses for en og samme vare i 
den i artikel 2, stk. 12, i grundforordningen anførte betydning. 
C DEN PÅGÆLDENDE ERHVERVSGREN I FÆLLESSKABET 
(13) De klagende producenter fremstiller fortsat over 90% af produktionen af siliciumcarbid i 
Fællesskabet. Det blev derfor fastslået, at disse producenter tegner sig for en betydelig del af 
den samlede produktion i Fællesskabet af denne vare. 
Der blev taget hensyn til, at nogle fællesskabsproducenter importerede små mængder silicium­
carbid fra de lande, der var omfattet af undersøgelsen. Da de importerede varen som prøve­
indkøb med henblik på at analysere konkurrenternes varer og i alle tilfælde kun i ganske ube­
tydelige mængder, synes der ikke at være nogen grund til at undtage disse fællesskabs­
producenter fra begrebet "erhvervsgren i Fællesskabet" i henhold til artikel 4, stk. 5, i grund­
forordningen. De pågældende importerende fællesskabsproducenter hverken deltog i, drog fordel 
af eller var beskyttet mod dumpingimport fra de berørte lande. 
D. DEN NUVÆRENDE SITUATION PÅ MARKEDET I FÆLLESSKABET 
(14) For at fastslå hvorvidt udløbet af de gældende foranstaltninger ville bevirke, at der igen fandt 
dumping sted og forvoldtes skade eller trussel om skade, var det først nødvendigt at undersøge 
den nuværende økonomiske situation for erhvervsgrenen i Fællesskabet. 
(a) Produktion, kapacitetsudnyttelse og lager 
(15) Fællesskabsindustriens produktion af siliciumcarbid viste en lille stigning mellem 1988 og 1989 
fra 101 500 t til 107 500 t, men faldt så gradvis til 101 700 t i 1990 og 95 000 t i undersøgel­
sesperioden. Det svarer til en nedgang på 6,4% i forhold til 1988, 11,6% i forhold til 1989 og 
6,5% i forhold til 1990. 
Fællesskabsindustriens produktionskapacitet lå stabilt på 129 000 t, og industriens udnyt­
telsesgrad, som var 79% i 1988, øgedes til 83% i 1989, men faldt så til 74% i undersøgelses­
perioden. 
I samme periode øgedes fællesskabsproducenternes lagre gradvist fra 17 000 t til 20 500 t, dvs. 
20,6%. 
(b) Salg 
(16) Mellem 1988 og undersøgelsesperiodens udløb mindskedes den mængde siliciumcarbid, fælles­
skabsproducenterne solgte på markedet i Fællesskabet, gradvist fra 93 419 t til 79 385 t, dvs. 
med 15%. 
(c) Fortjeneste 
(17) Det blev fastslået, at rentabiliteten for erhvervsgrenen i Fællesskabet som helhed forværredes 
betydeligt efter 1988. I 1990 havde et gennemsnit af erhvervsgrenen tab, selv om nogle 
fællesskabsproducenter fortsat opnåede fortjeneste, men i undersøgelsesperioden havde alle 
fællesskabsproducenter tab. 
(d) Beskæftigelse 
(18) Der var generelt en indskrænkning af de klagende producenters arbejdsstyrke, og en fabrik i 
Italien lukkede i undersøgelsesperioden. 
(e) Forbruget i Fællesskabet 
(19) Mellem 1988 og undersøgelsesperioden steg det samlede anslåede forbrug i Fællesskabet af den 
pågældende vare fra 152 977 t til 185 400 t, dvs. 21% siden 1988. 
(f) Fællesskabsproducenternes markedsandel 
(20) Fællesskabsproducenternes andel af markedet i Fællesskabet steg fra 52,5% i 1984 til 61,1% i 
1988 som et resultat af de antidumpingforanstaltninger, der blev vedtaget i 1986. Denne mar­
kedsandel mindskedes imidlertid efter 1988 til 42,8% ved udløbet af undersøgelsesperioden. 
(g) Konklusion 
(21) Kommissionen konkluderede i overensstemmelse hermed, at den pågældende erhvervsgren i 
Fællesskabet trods de gældende pristilsagn fortsat viser tydelige tegn på økonomiske van­
skeligheder. Denne situation er blevet stadigt dårligere siden 1988, hvilket har vist sig dels ved 
nedgang i produktion, kapacitetsudnyttelse og salg, dels ved voksende lagre, tab af 
beskæftigelse, finansielle tab og en faldende markedsandel, uanset et stigende forbrug i 
Fællesskabet. 
E DE BERØRTE EKSPORTØRERS ADFÆRD 
(22) Det var også nødvendigt at undersøge de berørte eksportørers adfærd, 
(a) Mængde og markedsandel for importen fra de berørte eksportlande 
(23) Importmængden fra Norge steg fra 42 035 t til 49 185 t mellem 1988 og 1989, men faldt 
derefter til 45 288 t i undersøgelsesperioden. Markedsandelen for importen fra Norge steg lidt 
mellem 1988 og 1989 fra 27,5% til 28,8%, men udhuledes i løbet af 1990 til 25,7% og faldt 
til 24,4% i undersøgelsesperioden. 
Importen fra Kina steg mellem 1988 og undersøgelsesperioden fra 1 758 t til 28 295 t; importen 
fra Polen steg i samme periode fra 1 276 t til 3 497 t og importen fra Rusland og Ukraine fra 
5 078 t til 12 921 t. Dette svarer til en forøgelse af markedsandelen i samme periode fra 1,1% 
til 15,3% for Kinas vedkommende, fra 0,8% til 1,9% for Polens vedkommende og fra 3,3% til 
7% for Ruslands og Ukraines vedkommende. Den samlede importmængde fra Kina, Polen, Rus­
land og Ukraine steg således over fire en halv gang i denne periode. Markedsandelen for de fire 
lande tilsammen steg fra 5,2% til 24,2% mellem 1988 og undersøgelsesperioden 
Den samlede import fra Kina, Norge, Polen, Rusland og Ukraine øgedes fra 50 147 t i 1988 til 
90 001 t i undersøgelsesperioden, hvilket svarer til en stigning i markedsandel fra 32,7% til 
48,6%. 
(b) Priser 
(24) Det blev undersøgt, hvorvidt de eksporterende producenter underbød fællesskabsproducenternes 
priser i undersøgelsesperioden. Priserne blev sammenlignet på grundlag af både fællesskabs­
industriens og eksportørernes salg til ikke-forbundne kunder i samme handelsled på de vigtigste 
markeder i Fællesskabet. For at sikre en rimelig sammenligning anvendtes priserne på varer af 
samme kvalitet. 
Det fremgik af sammenligningen, at eksportørerne i alle de berørte lande, undtagen Norge, 
anvendte betydeligt lavere priser. Det konstateredes, at de norske priser lå omkring fælles­
skabsindustriens priser. 
Den polske eksportørs priser var op til 29% lavere end fællesskabsproducenternes. Priserne på 
eksporten fra Rusland og Ukraine var 23-49% lavere end fællesskabsproducenternes priser og 
på eksporten fra Kina 50-71% lavere. 
(c) Pristilsagn 
(25) Prisundersøgelsen viste også, at eksporten fra Kina, Rusland og Ukraine konsekvent solgtes 
under overtrædelse af de tilsagn, Kommissionen havde godtaget i forbindelse med den tidligere 
procedure. Den polske eksportør anvendte lavere priser, men overholdt sit eget pristilsagn. De 
norske eksportører overholdt også deres pristilsagn. 
(d) Konklusion 
(26) Stadig større indtrængen på markedet af importerede varer fra Kina, Polen, Rusland og Ukraine 
sammen med det fastlagte prisunderbud for de pågældende lande og alle landes misligholdelse 
af pristilsagnene med undtagelse af Norge og Polen betød, at det var nødvendigt at undersøge, 
om der fandt dumping sted, som bidrog til fællesskabsindustriens forværrede situation, og om 
udløbet af beskyttelsesforanstaltninger ville føre til, at der igen fandt dumping sted og forvoldtes 
skade. 
F FORNYET DUMPING 
(I) Referenceland 
(27) Landene i denne procedure, undtagen Norge, var i undersøgelsesperioden lande uden 
markedsøkonomi. Den normale værdi for disse lande måtte derfor baseres på oplysninger fra 
et land med markedsøkonomi (i overensstemmelse med artikel 2, stk. 5, i grundforordningen). 
De berørte parter foreslog flere lande, herunder Norge, som referenceland til formålet. Men 
Norge kunne ikke anvendes, da de norske eksportører ikke indgav oplysninger om hjemme­
markedspriser, produktionsomkostninger og eksportpriser for alle typer af den pågældende vare. 
Det blev bestemt, at markedet i Amerikas Forenede Stater (markedet i USA) ville være et 
hensigtsmæssigt og ikke urimeligt valg på grund af den lette adgang til råvarer, energiforsyning 
til konkurrencedygtige priser, markedets åbenhed og konkurrencedygtighed, og fordi det med 
hensyn til mængde og udvalget af kvaliteter af siliciumcarbid blev anset for repræsentativt i 
sammenligning med eksporten fra hvert enkelt land uden markedsøkonomi. 
Endvidere har den vare, der fremstilles i USA, samme grundlæggende fysiske og kemiske 
egenskaber som den vare, der fremstilles af alle de berørte lande uden markedsøkonomi, og kan 
derfor anses for samme vare. 
(II) Normal værdi 
(a) Lande uden markedsøkonomi 
(28) Den normale værdi blev fastlagt på grundlag af de priser i normal handel, hvortil siliciumcarbid 
faktisk solgtes til forbrug på markedet i USA. Alle salgstransaktioner var til ikke-forbundne 
købere og omfattede mængder, der blev betragtet som repræsentative. 
Der blev taget hensyn til, om de undersøgte selskaber på referencemarkedet var direkte eller 
indirekte forbundet med visse siliciumcarbidproducenter i Fællesskabet eller Norge. Det blev 
undersøgt, hvorvidt denne forbindelse havde indflydelse på fastlæggelsen af den normale værdi. 
Da den normale værdi blev fastlagt på grundlag af salgspriserne til uafhængige kunder på 
markedet i USA, og disse priser var underlagt normale konkurrencevilkår, konkluderedes det, 
at forbindelsen ikke havde nogen indflydelse på den således fastlagte normale værdi. 
(b) Norge 
(29) Der kunne ikke fastlægges en normal værdi baseret på priserne eller omkostningerne i Norge, 
da de norske producenter ikke deltog i undersøgelsen på alle punkter. I betragtning af ligheden 
i produktionsprocesser, omkostninger til råmaterialer, særlig energiomkostninger, og andre 
økonomiske omstændigheder mellem Norge og USA med hensyn til denne vare og det forhold, 
at producenterne i begge lande opererer på et konkurrencedygtigt marked, blev det fastslået, at 
priserne for denne vare i USA var de bedste tilgængelige oplysninger vedrørende priserne i 
Norge. 
Den normale værdi for alle kvaliteter blev derfor, som omhandlet i artikel 2, stk. 3, litra a), i 
grundforordningen, fastlagt på grundlag af et vejet gennemsnit af de amerikanske salgspriser. 
Oplysningerne om omkostningerne til produktion af siliciumcarbid i USA - forhøjet med en 
rimelig margen for fortjeneste (som angivet i betragtning 49) - bekræftede, at det var rimeligt 
at anvende salgspriserne på det amerikanske marked. 
For kvaliteter, der er omfattet af godtagne tilsagn fra de berørte norske eksportører, blev der 
fastlagt særskilte normale værdier på grundlag af et vejet gennemsnit af salgspriserne på det 
amerikanske marked for tilsvarende kvaliteter. 
(III) Eksportpriser 
(a) Polen 
(30) Den polske eksportør/producent eksporterede varer direkte til uafhængige importører i 
Fællesskabet. Eksportpriserne blev derfor fastlagt på grundlag af de priser, der faktisk betaltes 
eller skulle betales for den solgte vare. 
(b) Kina 
(31) De samarbejdende kinesiske eksportsammenslutninger tegnede sig for 22% af den samlede 
eksport til Fællesskabet af siliciumcarbid fra Kina i undersøgelsesperioden. Det blev overvejet, 
hvorvidt der skulle træffes afgørelse for hvert enkelt selskab med hensyn til de tre 
eksportsammenslutninger, der er nævnt i betragtning 5. Men da det er statsejede sammen­
slutninger, blev der ikke truffet individuelle afgørelser i overensstemmelse med institutionernes 
faste praksis, specielt fordi staten kan gribe ind i sammenslutningernes økonomiske transaktioner 
på et hvilket som helst tidspunkt. Desuden skønnedes det, at 22% ikke var en tilstrækkelig stor 
mængde til at være repræsentativ for den samlede kinesiske eksport af siliciumcarbid. Priserne 
på den kinesiske eksport blev derfor baseret på de tilgængelige oplysninger i henhold til 
artikel 7, stk. 7, litra b), i grundforordningen. Eurostat-oplysningerne blev således anvendt, 
fratrukket alle omkostninger, der påløb mellem den kinesiske indskibningshavn og cif 
Fællesskabets grænse. 
(c) Norge 
(32) Da de norske producenter kun indgav oplysninger om en del af deres eksport, blev der fastlagt 
en gennemsnitlig eksportpris for siliciumcarbid fra Norge, uanset kvalitet, på grundlag af 
Eurostat-tal. 
(d) Rusland og Ukraine 
(33) Eksportørerne i Rusland og Ukraine medvirkede ikke ved undersøgelsen. Eksportpriserne måtte 
derfor baseres på de tilgængelige oplysninger. Eksportpriserne for Rusland og Ukraine blev 
fastlagt på grundlag af en uafhængig importørs indkøbspriser, hvilket blev anset for rimeligt, 
da vedkommende tegnede sig for over 50% af den samlede import af siliciumcarbid med 
oprindelse i de pågældende lande i undersøgelsesperioden. Indkøbspriserne blev fastlagt frit 
bestemmelsessted. Påløbne omkostninger til fragt og forsikring blev fratrukket for fastlæggelse 
af en pris ab national grænse. Ud fra oplysningerne fra den pågældende importør var det ikke 
muligt at skelne mellem siliciumcarbid med oprindelse i Rusland og i Ukraine. 
10 
(IV) Sammenligning 
(34) For alle lande undtagen Kina og Norge blev den normale værdi i hvert enkelt tilfælde 
sammenlignet med eksportprisen ab fabrik for sammenlignelige kvaliteter. For lande uden 
markedsøkonomi anvendtes prisen ab fabrik som en pris ab national grænse i overensstemmelse 
med normal praksis for disse lande. Det blev ikke krævet eller skønnet nødvendigt at foretage 
justering for forskellige handelsled (artikel 2, stk. 9, litra a), i grundforordningen), da det af 
undersøgelsen fremgik, at prismønstret på referencemarkedet var det samme for de forskellige 
kunder til siliciumcarbid. 
For varer med oprindelse i Rusland og Ukraine blev der foretaget en justering baseret på 
detaljerede oplysninger fra den i betragtning 33 omtalte importør ved fastlæggelsen af den 
normale værdi for at tage hensyn til forskelle i fysiske egenskaber i overensstemmelse med 
artikel 2, stk. 9, litra a), i grundforordningen. 
(35) Gennemsnitsprisen for alle norske eksporttransaktioner med siliciumcarbid, baseret på Eurostat­
tal, blev sammenlignet ab fabrik med den normale værdi for siliciumcarbid fastlagt på grundlag 
af gennemsnitsprisen for alle transaktioner på det amerikanske marked, alle kvaliteter taget 
under ét. 
Eksportpriserne for visse kvaliteter, angivet i de norske producenters tilsagn, blev også sammen­
lignet med salgspriserne på det amerikanske marked for sammenlignelige kvaliteter. Disse 
resultater bekræftede resultaterne af sammenligningen af alle norske eksporttransaktioner. 
(36) I Kinas tilfælde krævede de tre eksportører, som besvarede Kommissionens spørgeskema, flere 
justeringer for forskelle i fysiske egenskaber og visse salgsomkostninger. Da disse eksportører 
som tidligere nævnt ikke blev anset for at være repræsentative for den samlede kinesiske eksport 
af siliciumcarbid til Fællesskabet, var det ikke muligt på grundlag af de foreliggende 
oplysninger at fastslå, hvorvidt sådanne justeringer skulle gælde for hele eksporten til Fælles­
skabet. Men da det fra forskellige kilder i forbindelse med undersøgelsen blev oplyst, at Kina 
i langt overvejende grad eksporterer metallurgisk siliciumcarbid, blev det fastslået, at det ifølge 
artikel 7, stk. 7, litra b), i grundforordningen (tilgængelige oplysninger) ikke ville være rimeligt 
at anvende en gennemsnitlig normal værdi baseret på både krystallinsk og metallurgisk 
siliciumcarbid. Der anvendtes derfor en normal værdi baseret på gennemsnitsprisen for 
metallurgisk materiale. Sammenligningen blev foretaget mellem denne normale værdi og 
eksportprisen som fastlagt ovenfor. Der blev således taget hensyn til berettigede justeringer for 
forskelle, der påvirkede prisernes sammenlignelighed i forbindelse med de tre samarbejdende 
kinesiske eksportørers eksportmængde. 
Krav om justering for forskelle i omkostningsfaktorer, såsom arbejdskraft, mellem de ameri­
kanske producenter på den ene side og de kinesiske producenter på den anden side blev afvist, 
da der kun kan indrømmes justering for forskelle, der skyldes sammenlignelige naturlige fordele. 
Eventuelle forskelle i omkostninger, som skyldes det eksisterende økonomiske system i 
eksportlandet, kan ikke tages i betragtning, da det ville være i modstrid med formålet med 
artikel 2, stk. 5, i grundforordningen om fastlæggelse af den normale værdi på grundlag af 
11 
priserne eller omkostningerne i et land med markedsøkonomi. Men omkostningsforskelle som 
følge af sammenlignelige naturlige fordele skyldes ikke det eksisterende økonomiske system i 
eksportlandet. 
(V) Dumpingmargener 
(37) Disse sammenligninger viste følgende vejede gennemsnitlige dumpingmargener udtrykt i % af 
prisen frit Fællesskabets grænse: 
Kina: 72,5% 
Norske eksporterende producenter: 0,0% 
Polen: 8,3% 
Rusland: 23,3% 
Ukraine: 23,3% 
G FORNYET SKADE 
(38) På baggrund af ovenstående analyse og for at vurdere virkningen af de gældende 
foranstaltningers ophør blev der fastslået følgende: 
(I) Norge 
(39) Selv om de norske eksportører ikke samarbejdede på alle punkter, fremgår det klart af de 
foreliggende oplysninger, at den norske vare oftest sælges på markedssegmentet med varer af 
høj kvalitet, hvor høje priser er dominerende. 
På baggrund af de norske producenters tidligere adfærd med hensyn til priser, hvor de generelt 
anvendte priser på linje med fællesskabsproducenternes, også selv om det gav tab af 
markedsandele, forekom det ikke sandsynligt, at tilsagnenes bortfald øjeblikkelig ville føre til 
fornyet dumping og skade forvoldt af norske eksportører. 
(II) Kina, Polen, Rusland og Ukraine 
(40) Eksportørerne i disse lande, undtagen den polske eksportør, solgte siliciumcarbid i stigende 
mængder til Fællesskabet til priser, som lå langt under fællesskabsproducenternes, og overholdt 
med undtagelse af den polske eksportør ikke de tilsagnsbetingelser, der var aftalt med Kom­
missionen. 
Da denne import fortsat påførte erhvervsgrenen i Fællesskabet skade, må det forventes, at 
foranstaltningernes bortfald kun vil betyde yderligere forværring af en allerede svækket 
erhvervsgrens situation i Fællesskabet. 
12 
(III) Virkningerne af den kumulerede lavprisimport 
(41) Med henblik på denne undersøgelse blev det fundet nødvendigt at kumulere importen fra Kina, 
Polen, Rusland og Ukraine, fordi eksportørerne i disse lande stort set optrådte på samme måde 
med hensyn til lave priser, og fordi de importerede varer har samme grundlæggende fysiske 
egenskaber, kan ombyttes indbyrdes, har samme distributionskanaler og solgtes på samme 
geografiske marked i samme periode. 
(42) Ved undersøgelsen af forholdet mellem denne lavprisimport og fællesskabsindustriens svage 
situation konstateredes det, at stigningen i importens omfang og markedsandel kombineret med 
prisunderbuddet faldt sammen med forværringen af fællesskabsindustriens situation. 
Da der er tale om et prisfølsomt produkt på et gennemsigtigt marked, som hovedsagelig består 
af brugere i industrien, giver lavprissalg uundgåeligt anledning til substitution, fordi kunderne 
vælger at forsyne sig til den lavest mulige pris. Det konkluderedes derfor, at denne lavprisimport 
klart kan sættes i forbindelse med forværringen i fællesskabsindustriens situation. 
(IV) Virkningerne af andre faktorer 
(43) Det blev undersøgt, hvorvidt andre faktorer end lavprisimporten fra disse fire lande kunne have 
ført eller bidraget til forværringen af fællesskabsindustriens situation, særlig importen fra andre 
lande end de fire nævnte. Undersøgelsen blev baseret på Eurostat-tal. 
(a) Norge 
(44) Med hensyn til importen fra Norge må det bemærkes, at de norske priser på siliciumcarbid 
importeret til EF generelt lå på linje med fællesskabsproducenternes. Endvidere formindskedes 
den norske markedsandel fra 1989 til undersøgelsesperioden. Det er derfor ikke sandsynligt, at 
den norske import har bidraget til forværringen af fællesskabsindustriens situation. 
(b) Andre tredjelande 
(45) En vis mængde af importen (en markedsandel på 7,7% i undersøgelsesperioden) havde 
oprindelse i andre tredjelande end Norge. Det konstateredes, at priserne fra disse lande i gen­
nemsnit var lavere end fællesskabsproducenternes priser. 
Kommissionen fik ikke forelagt bevis for, om disse priser var lave, fordi der var tale om 
siliciumcarbid af lav kvalitet, eller om varerne faktisk solgtes til dumpingpriser. 
Konklusion 
(46) Det blev fastslået, at selv om importen fra andre lande også havde bidraget til fællesskabs­
industriens vanskelige forhold, ville det ikke ændre konklusionen om, at den samlede import fra 
de fire pågældende lande, særskilt betragtet, var en årsag til denne vanskelige situation. 
13 
(V) Konklusion vedrørende fornyet skade 
(47) På baggrund af de nye resultater vedrørende dumping og skade konkluderes det, at en 
videreførelse af foranstaltninger for alle lande, undtagen Norge, ville være berettiget, men at 
arten af sådanne foranstaltninger måtte overvejes på ny på baggrund af de nye resultater 
vedrørende dumping og skade. Resultaterne for Norge, nemlig at der ikke finder dumping sted 
for nogen type siliciumcarbid eksporteret til Fællesskabet, dvs. ikke kun for de typer, der er 
omfattet af tilsagnene, bekræfter, at de norske eksportører prismæssigt optrådte på en sådan 
måde, at intet tyder på, at der straks igen vil blive forvoldt skade som følge af dumping, hvis 
foranstaltningerne ophører. 
H. FÆLLESSKABETS INTERESSER 
(48) Formålet med antidumpingforanstaltninger er normalt at fjerne konkurrencefordrejning som følge 
af dumpingpraksis og således genskabe åben og loyal konkurrence på markedet i Fællesskabet. 
I spørgsmålet om Fællesskabets interesser blev der taget hensyn til effektiviteten af de 
eksisterende foranstaltninger samt interessen for Fællesskabets siliciumcarbidindustri, brugerne 
af siliciumcarbid og de endelige forbrugere af den færdige vare. Der erindres også om, at det 
blev anset for at være i Fællesskabets interesse at indføre foranstaltninger i forbindelse med den 
tidligere undersøgelse. 
At lade fællesskabsindustrien stå uden passende beskyttelse mod den konstaterede illoyale 
konkurrence ville øge industriens vanskeligheder og kunne betyde, at den forsvinder med efter­
følgende negative virkninger for beskæftigelsen og investeringerne. En fabrik i Italien lukkede 
allerede i undersøgelsesperioden, og endnu en fabrik i Frankrig lukkede senere. Sådanne 
lukninger har negative følger for brugerne, fordi det betyder reduceret konkurrence om 
siliciumcarbidforsyningen. Hvad angår køberne af siliciumcarbid kan det anføres, at de kunne 
have en vis fordel ved at købe siliciumcarbid til dumpingpriser. En sådan fordel ville imidlertid 
være minimal, da den pågældende siliciumcarbid kun udgør en lille del af prisen på de fleste 
færdigvarer. 
Under disse omstændigheder er det i Fællesskabets interesse at opretholde endelige antidumping­
foranstaltninger for at fjerne de skadelige virkninger af dumpingimporten, samt at disse foran­
staltninger bør fastsættes i form af en antidumpingtold. 
I TOLD 
(49) Ved beregningen af den told, der er nødvendig for at give fællesskabsindustrien passende 
beskyttelse mod fortsat skadelig dumping, blev det fastslået, at foranstaltningerne burde give 
fællesskabsindustrien mulighed for at fa dækning for produktionsomkostningerne og opnå en 
rimelig fortjeneste. 
14 
På grundlag af resultaterne i referencelandet konstateredes det, at en fortjenstmargen på 5% på 
produktionsomkostningerne i denne sektor ville blive betragtet som et passende minimum under 
hensyn til behovet for langsigtede investeringer. 
(50) For at beregne tolden fastsattes et prisniveau, som ville give fællesskabsindustrien mulighed for 
at opnå dette resultat. 
Da siliciumcarbid består af to hovedtyper, krystallinsk og metallurgisk, blev der beregnet to 
forskellige prisniveauer, bestående af det vejede gennemsnit af fællesskabsproducenternes 
produktionsomkostninger for hver enkelt hovedtype plus en fortjenstmargen. 
(51) Det blev fastslået, at tolden burde dække forskellen mellem denne pris og eksportørernes fak­
tiske salgspriser i Fællesskabet. 
(52) For at fastsætte toldsatsen blev de fastlagte prisstigninger udtrykt i procent af det vejede gen­
nemsnit af de importerede varers værdi, frit Fællesskabets grænse. 
(53) For Rusland og Ukraine konstateredes en skadesmargen på 51,1%. Da denne margen var højere 
end dumpingmargenen, bør toldsatsen fastsættes på grundlag af sidstnævnte. 
(54) Den fastlagte pris, frit Fællesskabets grænse, for eksportvarer med oprindelse i Kina blev 
sammenlignet med den fastlagte skadestærskel for fællesskabsindustrien med hensyn til metal­
lurgisk siliciumcarbid. Denne sammenligning viser en skadesmargen på 52,6%, hvilket er lavere 
end dumpingmargenen. Tolden bør derfor fastsættes på grundlag af skadesmargenen. 
(55) For Polen konstateredes en skadesmargen på 27%. Denne margen er højere end den fastlagte 
dumpingmargen, og tolden bør således fastsættes på grundlag af sidstnævnte. 
Det pristilsagn, der blev godtaget i 1986 fra den eneste polske eksportør, kan ikke længere 
forhindre skade. Eksportøren afgav ikke noget revideret tilsagn, selv om Kommissionen gav ham 
lejlighed dertil. 
Uanset at Kommissionen godtog et tilsagn fra den russiske regering (se betragtning 56), bør der 
indføres en resttold på importen af varer med oprindelse i Rusland, da landets økonomiske 
system ændres hurtigt, hvilket kan medføre nye producenter og eksportører af siliciumcarbid, 
der opererer uafhængigt af staten. 
Tilsagn 
(56) Efter at være blevet underrettet om de vigtigste kendsgerninger og betragtninger på grundlag 
af hvilke det var hensigten at anbefale indførelse af en endelig told, afgav visse eksportører i 
Kina og Rusland tilsagn. 
For Kinas vedkommende besvarede de i betragtning 5 anførte eksportører Kommissionens 
spørgeskema. De afgav tilsagn med hensyn til deres egne forhold vedrørende dumping og den 
derved forvoldte skade. Det blev ikke anset for rimeligt at fastsætte resultater for individuelle 
selskaber for så vidt angik disse statsejede sammenslutninger af de grunde, der er anført i 
15 
betragtning 31. Kommissionen kunne derfor ikke godtage de kinesiske eksportørers tilsagn og 
underrettede de tre kinesiske eksportører herom. 
Den russiske regering og statshandelsorganisationen V/O Stankoimport afgav tilsagn, som skulle 
fjerne de skadelige virkninger af dumpingeksporten. Kommissionen hørte det rådgivende udvalg 
om godtagelsen af disse tilsagn og sendte Rådet en rapport om høringen, da der blev gjort 
indsigelse. Tilsagnene blev godtaget ved Kommissionens afgørelse 94/.../EF(6) -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af siliciumcarbid henhørende under 
KN-kode 2849 20 00 og med oprindelse i Den Kinesiske Folkerepublik, Polen, Den Russiske 
Føderation og Ukraine. 
Tolden gælder dog ikke for siliciumcarbid eksporteret af V/O Stankoimport, Moskva, Rusland 
(TARIC-tillægskode 8746). 
2. Tolden fastsættes til følgende af prisen, netto, frit Fællesskabets grænse, ufortoldet: 
Land Toldsats (%) TARIC-tillægskode 
Den Kinesiske Folkerepublik 52,6 
Polen 8,3 
Den Russiske Føderation 23,3 8747 
Ukraine 23,3 
3. Gældende bestemmelser for told finder anvendelse. 
Artikel 2 
Denne forordning træder i kraft dagen efter offentliggørelsen i De Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
(6) Se s. ... i denne Tidende. 
16 
ISSN 0254-1459 
KOM(94) 30 endelig udg. 
DOKUMENTER 
DA li 02 
Katalognummer : CB-CO-94-036-DA-C 
ISBN 92-77-64864-3 
Kontoret for De Europæiske Fællesskabers Officielle Publikationer 
L-2985 Luxembourg 
17